આટલું સમજીને હવે કુદરતને હાની પહોંચાડ્યા સિવાય વિશાળ વસતિને કેવી રીતે સુખી કરી શકાય તેનું જ વિચારવાનું રહેશે. પણ સવાલ એ છે કે કરે કોણ. ચિંતા કરનારા નાગરિકો પાંચ વર્ષે એકવાર મત આપી શકે છે. તે સિવાય સરકાર પર પ્રેશર ઊભું કરવાનું કોઈ માધ્યમ નાગરિકો પાસે નથી. રેતી ના ઉપાડો અને ખાણો ના ખોદો – એવા મુદ્દા ચૂંટણીમાં ઊભા થતા નથી અને તેવા મુદ્દાથી હારજીત થતી પણ નથી, ત્યારે હવે કરવું શું? બેસાડો નિષ્ણાતો અને તેમની સાથે જ મતદાર વર્ગમાં અભિપ્રાય ઊભો કરી શકે તેવા સમજદાર નાગરિકોની સમિતિ.-